32005D0102
L 033/30
JURNALUL OFÍCIAL AL UNIUNII EUROPENE
DECIZIA COMISIEI
din 26 ianuarie 2005
de modificare a Deciziilor 2001/881/CE și 2002/459/CE privind lista punctelor de control la frontieră
[notificată cu numărul C(2005) 126]
(Text cu relevanță pentru SEE)
(2005/102/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/425/CEE a Consiliului din 26 iunie 1990 privind controalele sanitar-veterinare și zootehnice aplicabile în cadrul schimburilor intracomunitare cu animale vii și produse în vederea realizării pieței interne (1), în special articolul 20 alineatul (3),
având în vedere Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe sunt introduse în Comunitate din țări terțe și de modificare a directivelor 89/662/CEE, 90/425/CEE și 90/675/CEE (2), în special articolul 6 alineatul (4),
având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (3), în special articolul 6 alineatul (2),
întrucât:
(1)
Decizia 2001/881/CE a Comisiei din 7 decembrie 2001 de stabilire a listei punctelor de control la frontieră desemnate pentru controalele veterinare la animalele vii și produselor animale din țări terțe și de actualizare a normelor de control care trebuie efectuate de specialiștii Comisiei (4) ar trebui actualizată pentru a se ține seama de evoluția în anumite state membre în ceea ce privește aceste puncte și de inspecțiile efectuate în conformitate cu această decizie. Lista punctelor de control la frontieră, stabilită de Decizia 2001/881/CE (denumită în continuare „listă”) indică numărul unităților din rețeaua Traces pentru fiecare punct de control la frontieră. Traces este un sistem veterinar computerizat prevăzut de Decizia 2003/24/CE a Comisiei (5), care înlocuiește fostul sistem ANIMO. Acest nou sistem computerizat se bazează pe rețeaua prevăzută de Decizia 91/398/CEE a Comisiei (6), destinată urmăririi circulației animalelor și a anumitor produse în cadrul schimburilor intracomunitare și importurilor.
(2)
Ca urmare a unei inspecții prevăzute de Decizia 2001/881/CE și care a dus la punerea în aplicare în mod satisfăcător a regimului, ar trebui să se adauge la listă punctele de control la frontieră de la Daugavpils, Riga, Rezekne și Ventspils în Letonia, Castellón în Spania și Gyékényes, Kelebia și Eperjeske în Ungaria.
(3)
La cererea autorităților din Regatul Unit, portul Northshields și, la cererea autorităților franceze, portul La Rochelle-Rochefort ar trebui eliminate de pe listă.
(4)
În afară de aceasta, lista ar trebui actualizată pentru a ține seama de schimbările recente referitoare la categoriile de animale care pot fi controlate la punctele de control și la organizarea centrelor de inspecție care aparțin de punctele de control la frontieră pentru un număr de puncte de control la frontieră autorizate deja în conformitate cu Decizia 2001/881/CE.
(5)
Lista a fost modificată în mai multe rânduri. În consecință, din motive de claritate a legislației comunitare, această listă ar trebui înlocuită cu lista stabilită de prezenta decizie. Prin urmare, Decizia 2001/881/CE ar trebui modificată în consecință.
(6)
Lista unităților care figurează în Decizia 2002/459/CE a Comisiei din 4 iunie 2002 de stabilire a listei unităților din rețeaua computerizată ANIMO și de abrogare a Deciziei 2000/287/CE (7) indică numărul unităților din rețeaua Traces pentru fiecare punct de control la frontieră. Din motive de omogenitate a legislației comunitare, această listă ar trebui, prin urmare, actualizată în așa fel încât să reflecte schimbările intervenite și să rămână identică față de cea din Decizia 2001/881/CE. Prin urmare, Decizia 2002/459/CE ar trebui modificată în consecință.
(7)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2001/881/CE se înlocuiește cu textul din anexa I la prezenta decizie.
Articolul 2
Anexa la Decizia 2002/459/CE a Comisiei se modifică în conformitate cu anexa II la prezenta decizie.
Articolul 3
Prezenta decizie se adresează statelor membre.
Adoptată la Bruxelles, 26 ianuarie 2005.